kalixlouiis/myanmar-wikipedia-corpus huggingface dataset:
၁၉၆၇ တွင် သူသည် Luxottica အမည်ဖြင့် ကောင်းမွန်ပြည့်စုံသော မျက်မှန်ဘောင်များကို စတင်ရောင်းချခဲ့ပြီး အောင်မြင်ခဲ့သဖြင့် ထုတ်လုပ်မှုပိုင်းဆိုင်ရာ စာချုပ်များကို ရပ်ဆိုင်းခဲ့သည်။
ငွေကြေးပတ်သက်မှုမရှိပဲ နည်းပညာပိုင်းဆိုင်ရာ ပူးပေါင်းရေးကိုလိုအပ်သောကြောင့် ၁၉၇၄ တွင် ထုတ်လုပ် ဖြန့်ဖြူးခြင်းဆိုင်ရာ ကုမ္ပဏီဖြစ်သော Scarrone နှင့် ပေါင်းစည်းလေ့လာခဲ့သည်။
၁၉၈၁ တွင် ပထမဆုံး လုပ်ငန်းခွဲဖြစ်သော နိုင်ငံတကာကုမ္ပဏီကို အလျင်မြန်ဆုံးအရှိန်အဟုန်ဖြင့် ဂျာမနီတွင် တည်ထောင်ခဲ့သည်။
၁၉၈၈ ခုနှစ်တွင် Armani မှ ဒီဇိုင်နာဖြင့် အပေးအယူများစွာပြုလုပ်ခဲ့ရသည်။
အဆင်မပြေမှုများရှိလာခြင်းကြောင့် အခြားသောတံဆိပ်များဖြစ်သော အီတလီလုပ် Vogue ကို ၁၉၉၀ ခုနှစ်၊ Persol နှင့် Lens Crafters အမည်ရှိ US ဖိနပ်လုပ်ငန်းကို ၁၉၉၅ ခုနှစ်၊ Ray Ban ကို ၁၉၉၉ ခုနှစ်နှင့် Sunglass Hut ကို ၂၀၀၁ ခုနှစ်အတွင်းတွင် လေ့လာဆည်းပူးစေရန် ဖြစ်ပေါ်စေခဲ့သည်။
၁၉၉၀ တွင် ကုမ္ပဏီသည် New York တွင် အတိမ်းအစောင်းရှိခဲ့ပြီး Milan တွင်တော့ ၂၀၀၀ ခုနှစ် ဒီဇင်ဘာတွင် မှားယွင်းတိမ်းစောင်းခဲ့သောကြောင့် index MIB-30 ကို ၂၀၀၃ စက်တင်ဘာလတွင် ဆက်သွယ်ပူးပေါင်းခဲ့ သည်။
သူတို့သည် လက်လီကုမ္ပဏီလေးများဖြစ်သော Sydney အခြေစိုက် OPSM ကို ၂၀၀၃ ခုနှစ်၊ Pearle Vision ကို ၂၀၀၄ ခုနှစ်၊ Surfeyes ကို ၂၀၀၆ ခုနှစ်နှင့် Cole National ကို ၂၀၀၄ ခုနှစ်တွင် ပူးပေါင်းရန်အတွက် ရှာဖွေခဲ့ သည်။
လတ်တလောနောက်ဆုံးအနေဖြင့် Oakley တံဆိပ်ကို ၂၀၀၇ ခုနှစ် နိုဝင်ဘာတွင် ယူအက်စ်ဒေါ်လာ ၂ သန်းဖြင့် ကမ်းလှမ်းထားသည်။
အပိုဆောင်းကြည့်ရှုစရာများ Forbes.com: Forbes World's Richest People Moneikos Photos of Leonardo del Vecchio's new megayacht Category:သန်းကြွယ်သူဌေးများ။
အမေရိကန်ငွေကြေးသမား၊ လုပ်ငန်းကျွမ်းကျင်သူ၊ ကိုယ်ပိုင်ရှယ်ယာများဖြင့် ရင်းနှီးမြှုပ်နှံသူ Carl Celian Icahn ကို ၁၉၃၆ ခုနှစ် ဖေဖော်ဝါရီ ၁၆ ရက်နေ့တွင် ဖွားမြင်ခဲ့သည်။
အတ္ထုပ္ပတ္တိ Icahn သည် သူအထက်တန်းကျောင်းတက်ရာနေရာ New York, Queens ရှိ Far Rockaway မြို့တွင် ကြီးပြင်းခဲ့သည်။
သူ၏ဖခင်သည် ဂျူးဓမ္မတေးသီချင်းများကို ဦးဆောင်သီဆိုသူတစ်ယောက်ဖြစ်ပြီး မိခင်မှာ ကျောင်းဆရာမ တစ်ဦးဖြစ်သည်။
Icahn သည် Princeton တက္ကသိုလ်မှ A.B., Philosophy မေဂျာဖြင့် ၁၉၅၇ ခုနှစ်တွင် အောင်မြင်ခဲ့ပြီး New York ဆေးတက္ကသိုလ်မှ ဘွဲ့မရခင် ကျောင်းထွက်လာသည်။
၁၉၆၁ ခုနှစ်တွင် Icahn သည် သူ၏ဘဝတက်လမ်းအတွက် Wall Street မဂ္ဂဇင်းတွင် စတင်လုပ်ကိုင်ခဲ့သည်။
၁၉၆၈ တွင်တော့ လက်လှည့်ရောင်းခြင်းနှင့် အလဲအလှယ်တို့ကို အဓိကထားသည့် အာမခံလုပ်ငန်းတစ်ခု ဖြစ်သော Icahn & Co. ကို တည်ထောင်ခဲ့သည်။
၁၉၇၈ တွင် သက်ဆိုင်ရာကုမ္ပဏီများတွင် နေရာယူနိုင်သည်။
RJR Nabisco, TWA, Texaco, Phillips Petroleum, Western Union, Gulf & Western, Viacom, Uniroyal, Dan River, Marshall field, E-II(Culligan and Samsonite), American Can, USX, Marvel Comics, Revlon, Imclone, Federal-Mogul, Fairmont Hotels, Blockbuster, Kerr-McGee, Time Warner နှင့် Motorola ကုမ္ပဏီများ၏ အဓိကနေရာတွင် ဝင်ရောက်ထိန်းချုပ်နိုင်ခဲ့ သည်။
TWA ကုမ္ပဏီနှင့်လက်တွဲလုပ်စဉ် ထိုကုမ္ပဏီမှလက်မှတ်များကို အလွန်အမင်းလျော့၍ ရောင်းချခွင့်ကို ရရှိခဲ့သည်။
ပြည်သူလူထုက သူရောင်းချသောလက်မှတ်များကို ဝယ်ယူပြီး TWA လုပ်ငန်းကို တိုးတက်စေခဲ့သည်။
၂၀၁၀ ဖေဖော်ဝါရီတွင် Icahn သည် Gemzyme ဘုတ်အဖွဲ့တွင် နေရာ ၄ နေရာယူနိုင်ရန် ကြိုးစားခဲ့သည်။
လတ်တလောတွင်တော့ Icahn သည် Yahoo! ကို လွှဲပြောင်းရယူရန်နှင့် Microsoft Web Company ၏ CEO ရာထူးကို လက်ရှိပိုင်ဆိုင်သူ Jerry Yang ထဲမှ ကုမ္ပဏီကိုဝယ်ယူရန်လည်း စိတ်ဝင်စားလျက်ရှိ သည်။
၂၀၀၈ ဇွန်လတုန်းက Icahn သည် ရှယ်ယာပိုင်ဆိုင်သူများ၏အခွင့်အရေးကို ဖော်ပြလှုံ့ဆော်ထား သည့် The Icahn Report ကိုထုတ်ခဲ့သည်။
ထိုမှတ်တမ်းစာစောင်ကို United Shareholders of America တွင်လက်ခံရယူနိုင်ပြီး ထိုနေရာတွင် ရင်းနှီးမြှုပ်နှံလိုသူများ စာရင်းသွင်းကာ ပါဝင်နိုင်လေသည်။
ဇွန်လ ၂၀၁၀ တွင် Mentor Graphics က Poison Pill အတွက်ထောက်ပံ့ရန် သဘောတူလက်မှတ် ရေးထိုးခဲ့သဖြင့် Icahn သည် Mentor Graphics တွင် ရှယ်ယာ ၁၄ ရာခိုင်နှုန်းခန့် ပါဝင်သူဖြစ်လာ သည်။
၂၀၁၀ စက်တင်ဘာတွင် Mentor Graphics တွင် Icahn ပိုင်သောရှယ်ယာမှာ ၁၅ ရာခိုင်နှုန်းထက် မလျော့နည်းခဲ့ပေ။
စီးပွားရေးလုပ်ငန်းများ ၂၀၀၇ ခုနှစ်တွင်တော့ Icahn နှင့် သူ့အသင်းဝင်များသည် ACF Industries, American Railcar Industries, XO Communications, Philip Services နှင့် American Real Estate Partners ဟု သိကြသော NYSE-listed Icahn Enterprise စသည့်ကုမ္ပဏီကြီးများတွင် အဓိကအုပ်ချုပ်ရေး နေရာများကို ထိန်းချုပ်ခဲ့သည်။
Icahn သည် Blockbuster တွင် ၂၀၁၀ ဇန်နဝါရီအထိ အုပ်ချုပ်ရေးဒါရိုက်တာလုပ်ခဲ့ပြီး Imclone, Icahn Enterprise, XO Communications, West Point Home, Cadus နှင့် American Railcar Industries များတွင်လည်း ဥက္ကဋ္ဌဖြစ်ခဲ့သည်။
သူသည် Adventrx ဆေးဝါးလုပ်ငန်းအတွက် အကျိုးပြုသောပိုင်ရှင်တစ်ဦးဖြစ်ပြီး Time Warner တွင်တော့ ထင်ရှားသောနေရာမှပါဝင်သည့် ရှယ်ယာများကို ပိုင်ဆိုင်ထားသည်။
Icahn သည် Avi Arad, Ron Perelman နှင့် Ike Perlmutter တို့နှင့် အတိုက်အခံပဋိပက္ခအဖြစ်ခံကာ Marvel Comics လုပ်ငန်းကို ရယူနိုင်ရန်ကြိုးပမ်းခဲ့သည်။
သို့သော်လည်း ၂၀၀၉ နှောင်းပိုင်းတွင် Marvel ကုမ္ပဏီက The Walt Disney ကုမ္ပဏီနှင့် ပူးပေါင်း ဆည်းပူးသွားသဖြင့် ပြီးဆုံးခဲ့သည်။
၂၀၀၄ ခုနှစ်တွင် Mylan ဓာတ်ခွဲခန်းက King ဆေးဝါးလုပ်ငန်းနှင့် ပူးပေါင်းလေ့လာလိုသည်ဟု ကြေညာခဲ့သောကြောင့် Icahn သည် Mylan ဓာတ်ခွဲခန်း၏ရှယ်ယာများကို အမြောက်အမြား ဝယ်ယူခဲ့ပြန်သည်။
Icahn သည် လုပ်ငန်းအပေးအယူကိစ္စတွင် Mylan တို့ဖက်ကို ငွေကြေးမတန်တဆ ပေးရန် လိုအပ်သည်ဟု ခြိမ်းခြောက်ခဲ့သည်။
သူက Mylan ကုမ္ပဏီ၏ အမှုဆောင်ချုပ် Robert J. Coury သည် အထိန်းချုပ်လွန်နေပြီး Mylan ၏အုပ်ချုပ်ပုံ သည် ဆိုးဝါးလှသော ချို့ယွင်းချက်များရှိနေသည်ဟု အခိုင်အမာပြောဆိုခဲ့သည်။
၂၀၀၅ ခုနှစ်အစောပိုင်းတွင် Mylan ကုမ္ပဏီသည် King နှင့်လက်တွဲရန် ကြိုးပမ်းမှုများကို လျှော့ချလိုက်သော်လည်း အုပ်ချုပ်ရေးပိုင်းဆိုင်ရာအရ Icahn ၏ဖိအားများကြောင့်မဟုတ်ပဲ သက်ဆိုင်သည့်အချက်အလက်များ ကို စောင့်ကြည့်ပြီးနောက်မှ ဆုံးဖြတ်ချက်ချခဲ့သည်။
၂၀၀၆ ခုနှစ်တွင် Icahn သည် ကိုရီးယားဆေးရွက်ကြီးနှင့်ဂျင်စင်းလုပ်ငန်း KT & G မှ သူပိုင်ဆိုင်သော ရှယ်ယာ အစုများကို အမြတ်များများရသောကြောင့် ရောင်းထုတ်ခဲ့သည်။
၂၀၀၈ ခုနှစ် ဖေဖော်ဝါရီ ၂၁ ရက်နေ့တွင် Icahn သည် Nevada ရှိ ကာစီနိုရုံမှအမြတ်များကိုလည်း ရောင်းခဲ့သည်။
ယင်းတို့သည် Icahn ၏အဓိကကုမ္ပဏီ Icahn Enterprise ၏လုပ်ငန်းအခွဲများဖြစ်သည့် Stratosphere, Arizona Charlie’s Boulder, Arizona Charlie’s Decatur, နှင့် Aquarius ကာစီနို အပန်းဖြေစခန်းတို့ဖြစ်ကြ သည်။
သူရောင်းချခဲ့သော ရောင်းဈေး ဒေါ်လာ ၁.၃ ဘီလီယံသည် မူလပိုင်ဆိုင်မှုအတွက် ပေးချေခဲ့ရ သည်ထက် ဒေါ်လာ ၁ ဘီလီယံခန့် ပိုများသည်။
Icahn သည် Time Warner တွင် ကုမ္ပဏီတန်ဖိုး ဘီလီယံများစွာတန်သော ၃.၃ ရာခိုင်နှုန်းခန့် ပိုင်ဆိုင်ထားပြီး အဓိကရှယ်ယာပိုင်ရှင်ဖြစ်ရန် ကြိုးပမ်းခဲ့သည်။
သူသည် ထိုကုမ္ပဏီရှိ အမှုဆောင်ချုပ် Richard Parsons နှင့် မကြာခဏ ပဋိပက္ခဖြစ်လေ့ရှိပြီး ကုမ္ပဏီ အုပ်ချုပ်ရေးပိုင်းတွင် လွှမ်းမိုးနိုင်ရန် ကြိုးစားလျက်ရှိသည်။
Time Warner သည် AOL ဌာန၏ရှယ်ယာ ၅ ရာခိုင်နှုန်းကို ရောင်းချခဲ့သော်လည်း Icahn က ရှယ်ယာတန်ဖိုးများထပ်တိုးလာစေရန် ဖိအားပေးခဲ့သည်။
၂၀၀၆ ဖေဖော်ဝါရီ ရ ရက်နေ့တွင် Icahn ဦးဆောင်သော Lazard Fre`res နှင့် Bruce Wasserstein တို့အဖွဲ့ သည် Time Warner ကို ကုမ္ပဏီလေးခုအဖြစ် ခွဲထုတ်ရန်နှင့် ဒေါ်လာ ဘီလီယံ ၂၀ တန်ဖိုးခန့်ရှိသော စတော့ ရှယ်ယာများကို ပြန်လည်ဝယ်ယူရန် တင်ပြထားသည့် စာမျက်နှာ ၃၄၃ မျက်နှာ ပါဝင်သော အဆိုပြုချက်တစ်ခု ကိုဖော်ထုတ်ခဲ့သည်။
ထိုနှစ်ပိုင်း ဖေဖော်ဝါရီ ၁၇ ရက်နေ့တွင် Icahn တို့အဖွဲ့သည် ၂၀၀၆ ခုနှစ်အတွင်းပြုလုပ်မည့် အစည်းအဝေး တစ်ရပ်တွင် ဘုတ်အဖွဲ့ဝင်အသစ်များ ပြန်လည်ရွေးချယ်တင်မြှောက်ရာတွင် အပြိုင်အဆိုင်မလှုပ်ရှားရန် Time Warner နှင့် သဘောတူညီမှုရရှိခဲ့သည်။
Icahn ၏ရန်ပုံငွေများသည် ဇီဝနည်းပညာကုမ္ပဏီ Biogen Idec တွင် ၅.၆ ရာခိုင်နှုန်းခန့်ရှိသည်။
၂၀၀၇ ခုနှစ်စစချင်းပင် ကုမ္ပဏီအမျိုးမျိုးသောအပိုင်းများကို ပူးပေါင်းရန်၊ ခွဲထုတ်ရန်၊ ပြန်လည် ရောင်းချရန် အတွက် Icahn သည် သူပိုင်ရှယ်ယာများကို တဖြည်းဖြည်းဖြင့် တိုးမြှင့်ခဲ့သည်။
၂၀၀၉ ဇွန်လတွင် ကုမ္ပဏီကိုနှစ်ပိုင်းခွဲလိုက်ရန် နှင့် သူအပြစ်လိုက်ရှာနေတတ်သော မူလ CEO James C. Mullen နေရာတွင် အစားထိုးရန် Biogen ဘုတ်အဖွဲ့ရှိ သူ၏မဟာမိတ်များဖြင့် တိုင်ပင်စီမံခဲ့သည်။
ကဏ္ဍ:အမေရိကန် ဘီလျံနာများ။
ဗလာဒီမာ အိုလီဂိုဗစ်ချ် ပိုတန်းနင် ကို ၁၉၆၁ ခုနှစ် ဇန်နဝါရီလ ၃ ရက်နေ့တွင် မွေးဖွားခဲ့ပြီး သူသည် နိုင်ငံရေးအာဏာကို ဆုပ်ကိုင်ထားသော လူနည်းစုအသိုင်းအဝိုင်းဝင်တစ်ဦးဖြစ်သည်။
သူ၏လုပ်ဖော်ကိုင်ဖက် Mikhail Prokhorov နှင့် နှစ်ပေါင်းများစွာ လက်တွဲခဲ့သည်။
သူသည် ရုရှား၏အငြင်းပွားဖွယ်ကောင်းသော “ရှယ်ယာအတွက်ချေးငွေ” အစီအစဉ်ကြောင့် ကြွယ်ဝ ချမ်းသာလာသည်။
ငယ်ဘဝနှင့် ပညာရေး ပိုတန်းနင် ကို ဆိုဗီယက်ပြည်ထောင်စုကြီး တည်ထောင်စဉ် မော်စကိုမြို့တွင်မွေးဖွားခဲ့ပြီး ကွန်မြူနစ် မိသားစုဘဝမှ ဆင်းသက်လာသည်။
၁၉၇၈ ခုနှစ်တွင် ပိုတန်းနင် သည် နိုင်ငံတကာစီးပွားဆက်ဆံရေးပညာကို နိုင်ငံခြားရေးဝန်ကြီးရုံးအတွက် လူတော် လူကောင်းများကို လက်သပ်မွေးလေ့ရှိသော မော်စကိုနိုင်ငံတကာဆက်ဆံရေး တက္ကသိုလ် MGIMO တွင် တက်ရောက်ခဲ့သည်။
MGIMO မှ ၁၉၈၃ တွင် ဘွဲ့ရခဲ့ပြီးနောက် Potanin သည် ဖခင်ဖြစ်သူ၏ခြေရာကိုနင်းကာ ဆိုဗီယက် ပြည်ထောင်စု၏ နိုင်ငံခြားကုန်သွယ်ရေးဝန်ကြီးဌာနနှင့်အတူ FTO “Soyuzpromexport” အတွက် အလုပ်လုပ် ပေးခဲ့သည်။
အလုပ်အကိုင် ဆိုဗီယက်ပြည်ထောင်စု၏ နိုင်ငံရေးစီးပွားရေးပြောင်းလဲမှုကာလတွင် Potanin သည် နိုင်ငံခြား ကုန်သွယ်ရေး ဌာနမှနုတ်ထွက်လိုက်ပြီး ၁၉၉၁ ခုနှစ်တွင် ထိုဌာနတွင်လုပ်စဉ်က ရရှိခဲ့သော ဗဟုသုတ အတွေ့အကြုံများနှင့် သူ့ ကွန်ရက်ဆိုင်ရာအတတ်ပညာတို့ကို ပေါင်းစပ်၍ Interros အမည်ရှိ ကိုယ်ပိုင်အသင်းအဖွဲ့တစ်ခုကို ဖွဲ့စည်းခဲ့ သည်။
၁၉၉၃ ခုနှစ်တွင် Potanin သည် United Export Import ဘဏ်၏ ဥက္ကဋ္ဌဖြစ်လာသည်။
၁၉၉၆ ဩဂုတ်လ ၁၄ ရက်နေ့မှစ၍ ၁၉၉၇ မတ်လ ၁၇ ရက်နေ့ထိ ရုရှားဖတ်ဒရယ်ဝန်ကြီးဌာန၏ လက်ထောက်ဝန်ကြီးချုပ်အဖြစ် လုပ်ကိုင်ခဲ့သည်။
၁၉၉၈ ဩဂုတ်လမှစ၍ Interros ကုမ္ပဏီ ဒါရိုက်တာဘုတ်အဖွဲ့၏ ဥက္ကဋ္ဌနေရာကို Potanin ပိုင်ဆိုင်ခဲ့သည်။
ပိုတန်းနင် ၏ Interros သည် Oleg Deripaska ၏ RUSAL၊ Abram Reznikov ၏ Alamak Espana Trade နှင့် Alisher Usmanov ၏ Metalloinvest တို့ပိုင်ဆိုင်သော ရုရှားနီကယ်ကုမ္ပဏီ Norilsk Nickel တွင် ရှယ်ယာ ၂၅ ရာခိုင်နှုန်းပါဝင်ပြီး အခွင့်အာဏာရရှိခဲ့သည်။
မတ်လ ၂၀၀၃ တွင်တော့ Potanin သည် ရုရှားစည်းမျဉ်းဥပဒေများကို အတည်ပြုရန်နှင့် နိုင်ငံ့စီးပွားရေးတွင် ရင်းနှီးမြှုပ်နှံရေးနှင့် နာမည်ရရှိရေးကို တိုးမြှင့်ပြီး ရုရှားအုပ်ချုပ်ရေးအဖွဲ့အစည်း၏ လူ့ကျင့်ဝတ်နှင့် ကိုက်ညီ ကျွမ်းကျင်သော စံသတ်မှတ်ချက်များကို စတင်မိတ်ဆက်ရန် ရည်စူးနေသော အမျိုးသားအုပ်ချုပ်ရေး အသင်း ကောင်စီ NSKU ကို ဦးစီးဦးဆောင်ပြုခဲ့သည်။
၂၀၀၁ ဒီဇင်ဘာလတွင် သူသည် Solomon R. Guggenheim ဖောင်ဒေးရှင်း ဘုတ်အဖွဲ့၏ ယုံကြည် အပ်နှံခံရသူဖြစ်လာသည်။
အေပရယ် ၂၀၀၃ တွင် Potanin ကို ကျော်ကြားလှသော ရုရှားအနုပညာပြတိုက် State Hermitage ဘုတ်အဖွဲ့၏ဥက္ကဋ္ဌအဖြစ် ရွေးချယ်တင်မြှောက်ခဲ့ကြသည်။
၂၀၀၅ ခုနှစ်မှစ၍ Potanin သည် ရုရှားပြည်သူလွှတ်တော်၏ အဖွဲ့ဝင်တစ်ယောက်ဖြစ်လာသည်။
၂၀၀၇ ဇန်နဝါရီလအတွင်း ပဲရစ်တွင် Potanin သည် သိက္ခာအရှိဆုံးဝန်ထမ်းဟုလည်းကောင်း၊ ယဉ်ကျေးမှု ဆိုင်ရာထောက်ပံ့ကြေးများကြောင့် စာပေနှင့်အနုပညာထုံးစံလိုက်နာသူဟုလည်းကောင်း အမည်ပေးခံရသည်။
ပြင်သစ် ယဉ်ကျေးမှုနှင့်ပေါင်းကူးဆက်ဆံရေးဝန်ကြီးဌာနမှလည်း ဆုချီးမြှင့်ခဲ့သေးသည်။
မတ်လ ၂၀၀၉ တွင် Potanin သည် နိုင်ငံရေးအာဏာဆုပ်ကိုင်သူ စီးပွားရေးလုပ်ဖော်ကိုင်ဖက် Mikhail Prokhorov ကို မော်စကိုတွင် ဒေါ်လာ ၂၉ မီလီယံ အလွဲသုံးစားလုပ်မှုဖြင့် တရားစွဲဆိုခဲ့သည်။
Moscow Times သတင်းစာအရ ထိုအမှုသည် စီးပွားရေးသမားနှစ်ဦးကြား အငြင်းပွားသည့် အခြားသောအမှု များထက်ပိုသည်ဟု ဆိုသည်။
ပုဂ္ဂလိကဘဝ ပိုတန်းနင် သည် သားသမီးသုံးယောက်ရှိသည့် အိမ်ထောင်ရှင်ဖြစ်ပြီး အင်္ဂလိပ်နှင့်ပြင်သစ်စကားကို ကျွမ်းကျင် ပိုင်နိုင်စွာပြောနိုင်သည်။
သူ၏ဝါသနာများမှာ ခရီးသွားခြင်း၊ ဘတ်မင်တန်ကစားခြင်း၊ ဘောလုံးကန်ခြင်း၊ ရေခဲနှင်းလျှောစီးခြင်း၊ ရေထဲ တွင် ကစားရသောအားကစား အမျိုးမျိုးနှင့် ချက်စ်ထိုးခြင်းတို့ဖြစ်သည်။
ကဏ္ဍ:ရုရှား ဘီလျံနာများ။
ဆူဇန် ကလာ့တ်တန် (ဆူဇန် ဟာနာ အာဆူလာ ကွမ့်တ်ကို ဂျာမနီ ဘတ်ဟမ်းဘတ်မြို့၌ ၁၉၆၂ ဧပရယ်လ ၂၈ ရက်နေ့တွင် မွေးဖွားခဲ့သည်) သည် Herbert နှင့် Johanna Quandt တို့၏ သမီးဖြစ်သည်။
၂၀၀၉ ခုနှစ်တွင်တော့ သူမသည် ဂျာမနီတွင် အချမ်းသာဆုံးမိန်းမဖြစ်လာခဲ့ပြီး ကမ္ဘာတွင်တော့ ၃၅ ယောက်မြောက်အချမ်းသာဆုံးဖြစ်လာသည်။
ပညာရေး Business Finance ဒီဂရီကို ရရှိပြီးနောက် Susanne Klatten သည် ၁၉၈၁ မှ ၁၉၈၃ ခုနှစ်ထိ ဖရန့်ဖတ်မြို့ရှိ Young & Rubicam အမည်ရှိ ကြော်ငြာအေဂျင်စီတစ်ခုတွင် အလုပ်လုပ်ခဲ့သည်။
ဘာကင်ဟမ်တက္ကသိုလ်တွင် ဈေးကွက်ရှာဖွေရေးနှင့် စီမံခန့်ခွဲမှုပညာရပ်ကိုသင်ကြားခဲ့ပြီး MBA ဘွဲ့ကို လော့ဆန်းရှိ IMD မှရရှိခဲ့သည်။
စီမံခန့်ခွဲမှုအတိုင်ပင်ခံ Mckinsey နှင့် Reuschel ဘဏ်၏ရုံးခွဲဖြစ်သော လန်ဒန်မြို့ရှိ Dresdner ဘဏ်မှ နောက်ထပ်လုပ်ငန်းအတွေ့အကြုံများကို ရရှိခဲ့သည်။
တခါတရံတွင် သူမ၏ကြွယ်ဝချမ်းသာမှုသည် သူမအတွက်ပြဿနာဖြစ်ရသည်။
အလုပ်လုပ်သောအခါ နာမည်ကို Susanne Kant ဟု အမည်ပြောင်းရလေ့ရှိသည်။
၁၉၇၈ တွင် သူမကို ရဲအရာရှိများက ပြန်ပေးဆွဲခံရမည့်ဘေးမှ ကာကွယ်ခဲ့ရသည်။
ရင်းနှီးမြှုပ်နှံမှုများ ဆေးဝါးနှင့်ဓာတုပစ္စည်းထုတ်လုပ်သူ Altana နှင့်အတူ ရင်းနှီးမြှုပ်နှံငွေ ၅၀.၁ ရာခိုင်နှုန်းကို သူမဖခင်ထံမှ အမွေဆက်ခံရရှိခဲ့သည်။
Altana ၏အကြံပေးချက်များကို ရယူကာ ဂျာမနီထိပ်တန်းကုမ္ပဏီ ၃၀ ၏ DAX စာရင်းဝင်နှင့် ကမ္ဘာအဆင့်မီကော်ပိုရေးရှင်းဖြစ်စေရန် အသွင်ပြောင်းခဲ့သည်။
၂၀၀၆ ခုနှစ်တွင် Altana သည် ဓာတုပစ္စည်းလုပ်ငန်းကို ချန်ထား၍ ဆေးဝါးထုတ်လုပ်ရေး အပိုင်းကို Nycomed ထံသို့ ၄.၅ ဘီလီယံပေါင်ဖြင့် ရောင်းချခဲ့သည်။
ထိုရောင်းရငွေများသည် အမြတ်အဖြစ် အစုရှယ်ယာဝင်များကို ခွဲဝေပေးခဲ့သည်။
Altana သည် စတော့ရှယ်ယာစာရင်းကို ထိန်းသိမ်းထားခဲ့ပြီး Susanne Klatten သည် လုပ်ငန်း၏အဓိက ရှယ်ယာပိုင်ရှင်ဖြစ်လာသည်။
၂၀၀၉ ခုနှစ်တွင် သူမသည်ရှယ်ယာအားလုံးကို ဝယ်ယူလိုက်နိုင်ပြီး Altana နှင့်ပတ်သက်ခြင်း မရှိတော့ပေ။
သူမ၏ဖခင်သည် သူမအတွက် ၁၂.၅ ရာခိုင်နှုန်းရင်းနှီးမြှုပ်နှံငွေကို BMW တွင်ထားခဲ့သေးသည်။
၁၉၉၇ ခုနှစ်တွင် သူမ၏အစ်ကို Stefan Quandt နှင့်အတူ BMW ၏ကြီးကြပ်အကြံပေးဘုတ်အဖွဲ့တွင် ခန့်ထားခံရသည်။
၂၀၀၉ မတ်လ ၁၆ ရက်နေ့တွင် ဂျာမနီရှိ ဂရပ်ဖိုက်များထုတ်လုပ်သည့် SGL အဖွဲ့ကပြောသည်မှာ Susanne Klatten သည် SGL အဖွဲ့တွင် သူမ၏ရင်းနှီးမြှုပ်နှံငွေများကို ၈ ရာခိုင်နှုန်းမှ လုပ်ငန်း၏ လေးပုံတစ်ပုံထိ တိုးမြှင့်နိုင်ခဲ့သည်။
ပုဂ္ဂလိကဘဝ Susanne သည် Regensburg ရှိ BMW တွင် အလုပ်သင်လုပ်နေစဉ် ထို BMW ၌ အင်ဂျင်နီယာတစ်ဦး ဖြစ်သော Jan Klatten နှင့် စတင်တွေ့ဆုံခဲ့သည်။
ထိုစဉ်အချိန်များက သူမကိုယ်သူမ Kant ဟုသာပြောလေ့ရှိပြီး Jan ကို သူမမည်သူဆိုတာကို တစ်ဦးနှင့်တစ်ဦး သေချာသည့်အချိန်ရောက်မှ ဖွင့်ပြောခဲ့သည်။
သူတို့နှစ်ဦးသည် ၁၉၉၀ ခုနှစ်အတွင်း Kitzbühel တွင် လက်ထပ်ခဲ့ကြပြီး Munich တွင် နေထိုင်သည်။
သူတို့နှစ်ယောက်တွင် သားသမီးသုံးယောက်ထွန်းကားခဲ့သည်။
သူမသည် ဂေါ့ဖ်ကစားခြင်းနှင့် ဩစတီးယားတွင် ရေခဲပြင်စကိတ်စီးရခြင်းကို နှစ်သက်သည်။
အခြားသော မိသားစုဝင်များကဲ့သို့ပင် Susanne တို့မိသားစုသည်လည်း တိတ်ဆိတ်အေးချမ်းစွာ ပင်နေထိုင်လေသည်။
၂၀၀၅ ခုနှစ်မှစ၍ သူမသည် Munich မြို့၏ နည်းပညာတက္ကသိုလ်ကောင်စီ၏ အဖွဲ့ဝင်တစ်ယောက် ဖြစ်လာခဲ့သည်။
၂၀၀၇ ခုနှစ်တွင်တော့ သူမသည် Bayerischer Verdienstorden အဖြစ် ချီးမြှင့်ခံရသည်။
ထို့အပြင် သူမသည် ခရစ်ယာန်ဒီမိုကရက်တစ်အသင်း၏ အကောင်းဆုံးသော အလှူရှင်များထဲမှ တစ်ဦးအပါအဝင်ဖြစ်သည်။
မတော်တဆ ငွေညှစ်ခံရမှု ၂၀၀၈ ခုနှစ် အောက်တိုဘာလ ၃၁ ရက်နေ့တွင် ဥရောပသတင်းစာများက ဆူဇန် ကလာ့တ်တန် နှင့် ပတ်သက်ပြီး အဖမ်းခံရသော လူနှစ်ယောက်၏ မကောင်းသတင်းဇာတ်လမ်းများကို ရေးသားခဲ့ကြ သည်။
၂၀၀၇ ခုနှစ်တွင် Susanne ကို အသက် ၄၄ နှစ်အရွယ် ဆွစ်အီတာလျံလူမျိုး Helg Sgarbi အမည်ရှိ လူတစ်ယောက်က ယူရို ၁၄ မီလီယံမပေးလျှင် ကိုယ်ရေးကိုယ်တာအတွင်းကိစ္စများကို ခိုးရိုက်ထားသည့်အခွေကို ရုပ်သံသို့ထုတ်လွှင့်မည်ဟု ခြိမ်းခြောက်ငွေညှစ်ခဲ့သည်။
ကလာ့တ်တန် သည် တုံ့ပြန်သည့်အနေဖြင့် ဂျာမန်ရဲအရာရှိများကို အကြောင်းကြားခဲ့သည်။
သတင်းစာတွင် ဖော်ပြကြသည်မှာ ကလာ့တ်တန် တို့သည် မာဖီးယားဂိုဏ်းသားများ၏ အန္တရာယ်ပေးခံနေရ သော Sgarbi ကို ခြိမ်းခြောက်ငွေ၏ထက်ဝက်ဖြစ်သော ယူရို ရ.၅ မီလီယံပေးခဲ့သည်ဟုဆိုသည်။
ထပ်မံရေးသားကြသည်မှာ Sgarbi သည် ကလာ့တ်တန် မိသားစုအား ၂၀၀၆ ခုနှစ်တွင် ဩစတီးယား Innsbruck ရှိ ဟိုတယ် Lanserhof တွင် စတင်ချဉ်းကပ်ခဲ့ပြီး Munich ရှိ မွန်တီကာလို အပန်းဖြေ ဟိုတယ်ကြီးများနှင့် အခြားဥရောပမြို့အများအပြားတွင်လည်း တွေ့ခဲ့သည်ဟုဆိုသေးသည်။
Sgarbi ကို ၂၀၀၉ ခုနှစ် ဇန်နဝါရီလတွင် ဩစတီးယားရဲတပ်ဖွဲ့များက ဖမ်းဆီးခဲ့ပြီး တရားခံကို ဂျာမနီသို့ လွှဲအပ်ခဲ့ရာ Sgarbi သည် လိမ်လည်မှုနှင့်ငွေညှစ်ခြောက်လှန့်မှုတို့ဖြင့် တရားစွဲခံရသည်။
၂၀၀၉ မတ်လ ၉ ရက်နေ့တွင် Sgarbi သည် သူ၏ပြစ်မှုများအတွက် ရုံးတော်တွင် အသနားခံစာတင်ခဲ့ သော်လည်း ရုံးတော်က သူ့အပေါ်တင်ထားသော စွပ်စွဲချက်များသည် မှန်ကန်သည်ဟု ဆုံးဖြတ်ချက် ချခဲ့သည်။
ပြစ်မှုအတွက် အသနားခံခြင်းကို ပယ်ချခံရမည်ဟု အားလုံးကကြိုတင်မှန်းမျှော်ခဲ့ပြီးဖြစ်သည်။
သို့သော်လည်း ပြစ်ဒဏ်စီရင်ချက်ကို ထောင်ဒဏ်ကိုးလမှ ခြောက်လအထိ လျှော့ချပေးခဲ့သည်။
သူသည် Susanne Klatten ဆီက လက်ခံရရှိခဲ့သော ယူရို ၉ မီလီယံ၏ တည်နေရာကို ပြောပြခဲ့၍သာ ဤမျှစောစောလွတ်လာခြင်းဖြစ်သည်။
သူနှင့်အတူ ကြံရာပါဖြစ်သော Sgarbi နှင့် ဆူဇန် တို့ကို လျှို့ဝှက်ကင်မရာနှင့် ခိုးရိုက်ပေးသူ ဟိုတယ်ပိုင်ရှင် အီတလီနိုင်ငံသား ၆၃ နှစ်အရွယ် Ernano Barretta သည်လည်း အီတလီတွင် ထိန်းသိမ်း စောင့်ရှောက်ခံနေရသည်။
မိသားစုအတိတ် ဂျာမန်ရုပ်သံလိုင်းတစ်ခုဖြစ်သော ARD ၏အစီအစဉ်တစ်ခုတွင် ဒုတိယကမ္ဘာစစ်အတွင်း Quandt မိသားစု၏ စီးပွားရေးလုပ်ငန်းအကြောင်းကို အသေးစိတ်ဖော်ပြခဲ့သည်။
Quandt မိသားစုအားလုံး၏ကိုယ်စား မိသားစုဝင်လေးယောက်ကပြောကြားသည်မှာ အာဏာရှင် ဟစ်တလာ၏ခေတ်အတွင်း သမိုင်းပညာရှင်များက မိသားစုလှုပ်ရှားမှုအကြောင်းကို စူးစမ်းစစ်ဆေးနိုင်ရန် သုတေသနပရောဂျက်များအတွက်ရန်ပုံငွေများ မတည်ပေးသွားမည်ဟု ဆိုခဲ့သည်။
အပိုဆောင်း ကြည့်ရှုစရာ Forbes.com: Forbes World's Richest People Category:သန်းကြွယ်သူဌေးများ။
ဖောရက်စ် အက်ဒ်ဝါ့ မာ့စ် (ဂျူနီယာ) သည် ဖောရက်စ် အက်ဒ်ဝါ့ မာ့စ် (စီနီယာ) ၏သားဖြစ်ပြီး Mars အမည်ရှိ အမေရိကန်သကြားကုမ္ပဏီကို စတင်တည်ထောင်ခဲ့သူ Frank C Mars ၏မြေးဖြစ် သည်။
မားစ်မိသားစုဝင်တစ်ယောက်ဖြစ်သောကြောင့် ဖောရက်စ် အက်ဒ်ဝါ့ မာ့စ် (ဂျူနီယာ) ပိုင် ရှယ်ယာနှင့် ပိုင်ဆိုင်ခွင့်များမှာ ၂၀၁၀ မတ်လတွင် အမေရိကန်ဒေါ်လာ ၁၁ ဘီလီယံမျှ တန်ဖိုးရှိသည်။
လူမှုရေးလုပ်ရပ်များ Montana မြစ်နှင့် Powder မြစ်ဝှမ်း၏မြောက်ဘက်တစ်လျှောက်တွင်ရှိသော ၈၂၀၀၀ ဧကမျှ ကျယ်သော Diamond Cross မွေးမြူရေးခြံကြီး၏ ပိုင်ရှင်ဖြစ်သည်နှင့်အညီ Mars သည် သူ၏ နာမည်ကျော် “နိုင်ငံ့အကောင်းဆုံးကျောက်မီးသွေးနှင့် သဘာဝဓာတ်ငွေ့တွင်း နယ်မြေ” ၏ ဖွံ့ဖြိုးတိုးတက်မှုအတွက် လွန်စွာတက်ကြွသည်။
သူ၏မြေတွင် ချမှတ်ထားသော Stock-Raising Homestead ဥပဒေနှင့် Mineral Leasing ဥပဒေတို့ကို အငှားချထားသောကုမ္ပဏီများက သူ၏မွေးမြူရေးခြံတွင် အသုံးပြုရန်နည်းလမ်းရှာ နေသည်။
Mars သည် သူ့မွေးမြူရေးခြံအတွက် လိုအပ်သည့်ရေပမာဏ အများအပြားကို လိုသလောက် ထုတ်ယူသုံးစွဲရေးတွင် စိတ်ဝင်စားခဲ့သည်။
၁၉၉၁ တွင် Bill Clinton ကိုအထောက်အပံ့ပေးအနေဖြင့် Mars သည် ရီပတ်ဘလစ်ကန်များ ၏တိုက်ပွဲများအတွက် အလှူအဒါန်းပြုခဲ့သည်။
Mars နှင့်သူ၏ဇနီးဟောင်းတို့သည် Colonial Williamsburg တွင် ၁၈ ရာစု ကော်ဖီဆိုင်တစ်ခု ပြန်လည်တည်ဆောက်ရန်အတွက် Colonial Williamsburg ဖောင်ဒေးရှင်းဖွဲ့ကာ ရန်ပုံငွေများ မတည်ပေးခဲ့သည်။
Fort Ticonderoga အတွက်လည်း သူတို့သည်အရေးပါအသုံးဝင်သော ထည့်ဝင်ငွေများ ကို ပေးအပ်ခဲ့သော်လည်း အမှုဆောင်ဒါရိုက်တာ Nicholas Westbrook နှင့် Mars ၏ဇနီးတို့၏ ပဋိပက္ခကြောင့် သူ၏ဇနီးဟောင်းသည် ဘုတ်အဖွဲ့မှနုတ်ထွက်ကာ ငွေကြေး ထောက်ပံ့မှုကို ရပ်ဆိုင်းပစ်ခဲ့သည်။
ကြွယ်ဝချမ်းသာမှု Mars သည် ကမ္ဘာပေါ်တွင် ၅၂ ယောက်မြောက် အချမ်းသာဆုံးဖြစ်ပြီး အမေရိကန်တွင် တော့ ၁၉ ယောက်မြောက်ဖြစ်သည်။
ထို့အပြင် Forbes မဂ္ဂဇင်း၏သတင်းအရ အချမ်းသာဆုံး ဗာဂျီးနီးယား လူမျိုးလည်းဖြစ်သည်။
ဂျက်ကလင် မားဇ် () သည် ဖောရက်စ် မာ့ဇ် (စီနီယာ) ၏သမီးဖြစ်ပြီး Mars အမည်ရှိ အမေရိကန်သကြားကုမ္ပဏီ ကို စတင်တည်ထောင်ခဲ့သူ Frank C. Mars ၏မြေးဖြစ်သည်။
သူမပိုင်ကုမ္ပဏီရှယ်ယာများသည် အမေရိကန်ဒေါ်လာ ၁၁ ဘီလီယံမျှရှိသည်။
၂၀၁၀ ခုနှစ် မတ်လတွင် သူမသည် ကမ္ဘာပေါ်တွင် ၅၉ ယောက်မြောက် အချမ်းသာဆုံးဖြစ်လာပြီး Forbes မဂ္ဂဇင်းသတင်းအရ United States တွင် ၁၉ ယောက်မြောက်အချမ်းသာဆုံးနှင့် ၄ ယောက် မြောက် အချမ်းသာဆုံး အမေရိကန်အမျိုးသမီးစာရင်းဝင်ခဲ့သည်။
သူမသည် နှစ်ကြိမ်ကွာရှင်းခဲ့ပြီး သားသမီးသုံးယောက်ရှိသည်။
သူမသည် Pittsfield, Massachusetts ရှိ Miss Hall ၏ကျောင်းတွင် တက်ရောက်အောင်မြင်ခဲ့သည်။
၁၉၆၁ တွင်တော့ Bryn Mawr ကောလိပ်မှ ဘွဲ့ရခဲ့သည်။
အပိုဆောင်းကြည့်ရှုစရာများ Forbes World's Richest People Forbes 400 Richest Americans: Jacqueline Mars Category:အမေရိကန် ဘီလျံနာများ။
ဂျွန် ဖရန်ကလင်းမာ့ဇ်သည် ဖောရက်စ် မာ့ဇ်(စီနီယာ) ၏ သားဖြစ်ပြီး အကြီးဆုံး အမေရိကန် သကြားလုံး ကုမ္ပဏီ Mars ကို ပေါင်းစည်း တည်ထောင်သူ ဖရက် စီ မာ့ဇ်၏ မြေးဖြစ်သည်။
Forbes မဂ္ဂဇင်း၏ ဖော်ပြချက်အရ အမေရိကန်၏၂၆ယောက်မြောက် အချမ်းသာဆုံး ပုဂ္ဂိုလ်ဖြစ်ပြီး ကမ္ဘာ့အချမ်းသာဆုံး ၅၂ယောက် မြောက်ဖြစ်သည်။
ဒီဇင်ဘာ ၂၀၁၀ တွင် ကုမ္ပဏီ၌ သူ၏ ရှယ်ယာနှင့် အသားတင် ကြွယ်ဝမှုသည် အမေရိကန် ဒေါ်လာ ၁၀ ဘီလျံရှိသည်။
လက်ရှိတွင် Mars ကုမ္ပဏီအစု၏ ဥက္ကဋ္ဌ ဖြစ်သည်။
သူသည် အာလင်တန် မြို့ ၊ ဗာဂျီးနီးယား တွင် နေထိုင်သူဖြစ်ပြီး ဂျက်ဆန်၊ ဝိုင်းမင်း တွင် နေထိုင်သူဟုလည်း ယူဆရသည်။
၂၀၁၀ Forbes မဂ္ဂဇင်း၏ကြွယ်ဝမှု အဆင့် သတ်မှတ်ချက်တွင် မာ့ဇ်သည် မဂ္ဂဇင်းအတွက် ဓာတ်ပုံရရှိရန် မဖြစ်နိုင်ဆုံး ပုဂ္ဂိုလ်စာရင်းတွင် အမြင့်ဆုံး ဖြစ်သည်။
ကိုးကား Forbes World's Richest People ကဏ္ဍ:အမေရိကန် ဘီလျံနာများ။
ဗဂ်ဂျစ် အယ်လိခ်ပရော့ဗ် ကို ၁၉၅၀ ခုနှစ် စက်တင်ဘာလ ၁ ရက်နေ့တွင် မွေးဖွားခဲ့ပြီး အဇာဘိုင်ဂျန် စီးပွားရေးသမား တစ်ဦးဖြစ်သည်။
ရုရှားရှိ LUKOIL ဆီကုမ္ပဏီ၏ လက်ရှိဥက္ကဋ္ဌဖြစ်သည်။
သူသည် Forbes မဂ္ဂဇင်း၏သတ်မှတ်ချက်များအရ ဒေါ်လာ ၁၀.၆ ဘီလီယံ ပိုင်ဆိုင်ပြီး (၂၀၀၈ တွင် ၁၃ ဘီလီယံ၊ ၂၀၀၉ တွင် ရ.၈ ဘီလီယံ) ရုရှားတွင် ၆ ယောက်မြောက်အချမ်းသာဆုံးဖြစ်ကာ ကမ္ဘာ ပေါ်တွင် ၅၈ ယောက်မြောက်အချမ်းသာဆုံးဖြစ်သည်။
အထ္ထုပ္ပတ္တိ သူသည် နိုင်ငံတကာတွင် ဓာတ်ဆီထုတ်လုပ်သည့် အချက်အချာကျရာနေရာဖြစ်သော Baku မြို့တွင် မွေးဖွားခဲ့သည်။
ဗဂ်ဂျစ် ၏ဖခင်သည် Vagit ငယ်ငယ်ကပင် သေဆုံးခဲ့ရာ သူ့သက်တမ်းတစ်လျှောက်လုံး ဓာတ်ဆီ ထုတ်လုပ်မှုလုပ်ငန်းတွင် လုပ်ကိုင်ခဲ့ပြီး သူ့သား အယ်လိခ်ပရော့ဗ် ကို သူ့ခြေရာနင်းစေချင်ခဲ့သည်။
သူသည်စက်ရုံတွင် ပထမဆုံးအကြိမ် အလုပ်စလုပ်စဉ်က အသက် ၁၈ နှစ်သာရှိသေးသည်။
အယ်လိခ်ပရော့ဗ် သည် ၁၉၇၄ တွင် Azerbaijan Oil and Chemistry Institute မှဘွဲ့ရခဲ့သည်။
ကျောင်းသားဘဝတွင် Kaspmorneft ရှိ Caspian ဒေသဆိုင်ရာထုတ်လုပ်ရေးကုမ္ပဏီတွင် drilling operator တစ်ယောက်အဖြစ် လုပ်ခဲ့သည်။
ဘွဲ့ရပြီးနောက်ပိုင်းတွင် ထိုကုမ္ပဏီတွင် ဆက်လက်လုပ်ကိုင်ခဲ့ပြီး ၁၉၇၉ တွင်တော့ အင်ဂျင်နီယာ အဆင့်မှ ထုတ်လုပ်ရေးပိုင်း လက်ထောက်အဖြစ် တိုးမြှင့်ခံရသည်။
သူသည် ပြင်းထန်သောအခြေအနေများအတွက် ကမ်းလွန်ပင်လယ်တွင် လုပ်ကိုင်ခဲ့ရသည်။
တစ်ကြိမ်တွင် ပေါက်ကွဲမှုတစ်ခုကြောင့် Caspian ပင်လယ်ထဲသို့ လွင့်စဉ်သွားပြီး သူ၏အသက်အတွက် ကြိုးစား ကူးခတ်ခဲ့ရသည်။
အယ်လိခ်ပရော့ဗ် သည် ဆားဘီးယားအနောက်ဘက်ပိုင်းသို့ ပြောင်းရွှေ့ခဲ့ပြီး ၁၉၇၉ နှင့် ၁၉၈၅ ခုနှစ်ကြားကာလများ တွင် စက်ရုံပိုင်းဆိုင်ရာ ကျွမ်းကျင်သူအဖြစ် ဂုဏ်သတင်းမွှေးသောကြောင့် Surgutneftegaz ၌ အလုပ်ရခဲ့သည်။
၁၉၈၅ တွင် Bashneft ကုမ္ပဏီတွင် ပထမဆုံးသော လက်ထောက် General Director အဖြစ် ရာထူးတိုးပေးခံရသည်။
၁၉၈၇ တွင် အသစ်တည်ထောင်လိုက်သော Kogalymneftegaz ကုမ္ပဏီတွင် General Director ဖြစ်လာသည်။
၁၉၉၀ တွင်တော့ အယ်လိခ်ပရော့ဗ် သည် ဆိုဗီယက်ပြည်ထောင်စုကြီး၏ ရေနံနှင့်ဓာတ်ငွေ့ဌာန၏ လက်ထောက် ဝန်ကြီးဖြစ်လာပြီး ဆိုဗီယက်သမိုင်းတစ်လျှောက်တွင် စွမ်းအင်ဌာန၌ အသက်အငယ်ဆုံး လက်ထောက်ဝန်ကြီး ဖြစ်ခဲ့သည်။
ဆိုဗီယက် ဗျူရိုကရက်တစ်အဖွဲ့အစည်းများကို တစ်မူထူးခြားနားသွားစေပြီး စွမ်းအင်ကဏ္ဍကို တိုးချဲ့နိုင်မည့် နိုင်ငံပိုင်စွမ်းအင်ကုမ္ပဏီကို တည်ထောင်ခဲ့သည့် အယ်လိခ်ပရော့ဗ် ကို အားပေး ထောက်ခံခဲ့ကြသည်။
ဆိုဗီယက်ပြည်ထောင်စုကြီး၏ ရေနံနှင့်ဓာတ်ငွေ့ဌာန လက်ထောက်ဝန်ကြီးတစ်ယောက်အနေဖြင့် အယ်လိခ်ပရော့ဗ် သည် ဓာတ်ဆီစက်ဆီနှင့်စွမ်းအင်ဌာန၏ ဌာနခွဲဖြစ်သော နိုင်ငံပိုင်စွမ်းအင်ကုမ္ပဏီ Langepas-Uray-Kogalymneft တွင် ဖွဲ့စည်းရေးအပိုင်း၌ လျာထားခြင်းခံရသည်။
၁၉၉၃ ခုနှစ် ဧပရယ်လတွင် Langepas-Uray-Kogalymneft ဟူသည့်နာမည်မှ အယ်လိခ်ပရော့ဗ် ဥက္ကဋ္ဌဖြစ်လာ သည့် LUKOIL ဟုပြောင်းလဲသွားသည်။
Lukoil ကုမ္ပဏီကို အယ်လိခ်ပရော့ဗ် ဦးဆောင်သည့် ဆိုဗီယက်ဗျူရိုကရက်တစ်အဖွဲ့ငယ်က ဖွဲ့စည်း တည်ထောင်ခဲ့ပြီး ၁၉၉၁ ခုနှစ် ဆိုဗီယက်ပြည်ထောင်စုကြီး၏ မှေးမှိန်နေသည့်အချိန်များအတွင်း ပေါ်ပေါက်လာ ခဲ့သည်။
အခြားသောအဖွဲ့ဝင်မှာ အယ်လိခ်ပရော့ဗ် ၏အရင်းနှီးဆုံးမိတ်ဆွေဖြစ်သော ဓာတ်ဆီဆိုင်ရာအင်ဂျင်နီယာ Vitaly Schmidt ဖြစ်သည်။
သူတို့အဖွဲ့သည် Siberia ရှိ “လူသေသောကန်” ဟုအမည်ရသည့် Kogalym ရွှံ့ညွန်ကန်ကို ဖယ်ရှား ဖောက်ထုတ်ရန်အတွက် အားသွန်ခွန်စိုက်ရှေ့ဆက်ခဲ့သည်။
ဓာတ်ဆီထုတ်လုပ်ရေးတွင် အရှိန်အဝါကြီးသူ Schmidt ကိုယ်တိုင်သည် နိုင်ငံလေးနိုင်ငံတွင် အပန်းဖြေစံအိမ်များ ပိုင်ဆိုင်သူ မီလီယံနာကြီးဖြစ်သည်။
သူ၏ကံဇာတာကောင်းများသည် အသေးစား ကမ်းလွန်စွမ်းအင်ထုတ်လုပ်သည့် ကုမ္ပဏီများမှလာပြီး Lukoil ကုမ္ပဏီ၏အမှုဆောင်အရာရှိများကို သူ၏ကိုယ်စားကြီးကြပ်ကွပ်စေခဲ့သည်။
ပဟေဋ္ဌိဆန်သော သူ၏သေဆုံးမှုကြောင့် ၁၉၉၇ ခုနှစ် ဩဂုတ်လတွင် မော်စကို၌ ပနားမားရှိ Man ကျွန်းငယ်တစ်ခုတွင် အခွန်ရှောင်ထားသည်များပေါ်ပေါက်ကာ သူ့ပိုင်ဆို်င်ခွင့်များနှင့် ပတ်သက်ပြီး ပြဿနာပေါ်ခဲ့ရသည်။
ထို့ကြောင့် သူ၏ ၁၉ နှစ်အရွယ်သားဖြစ်သူ Vadim Schmidt သည် ဖခင်၏အမွေပိုင်ဆိုင်မှုများကို အငိုက်ဖမ်းလိမ်လည်ယူသည့်အတွက် အယ်လိခ်ပရော့ဗ် အပါအဝင် Lukoil ကုမ္ပဏီ အမှုဆောင်များကို တရားစွဲဆိုခဲ့ သော်လည်း အမှုဆောင်များအားလုံးက ငြင်းပယ်ဖယ်ချနိုင်ခဲ့သည်ဟု ၂၀၀၆ ဒီဇင်ဘာ ၆ ရက်နေ့ထုတ် Wall Street ဂျာနယ် မျက်နှာဖုံးပိုင်းတွင်ပါခဲ့သည့် ဆောင်းပါးတစ်ပုဒ်အရ သိရှိရသည်။
Vadim သည် Man ကျွန်းရှိတရားရုံးနှင့် Privy Council ဟုသိကြသော UK အထက်တရားရုံးတွင် နစ်နာကြေး တောင်းခံခဲ့သည်။
အတုံ့အပြန်အားဖြင့် Lukoil အမှုဆောင်များအပေါ် တင်ထားသည့်စွဲချက်များသည် တခါတရံတွင် Man ကျွန်းငယ်တွင် Schmidt ဖွက်ထားသည့် ကုမ္ပဏီ၏အမြတ်များကို ထိန်းချုပ်ထားနိုင်သည်ကို အယ်လိခ်ပရော့ဗ် က “ကံဆိုးတာတစ်ခုက သားဖြစ်သူက အဖေကိုမစောင့်ရှောက်နိုင်ခဲ့ပါဘူး၊ သူ့အဖေငွေလို့ သူထင်နေတဲ့ ပိုက်ဆံကို လိုချင်နေတာပါ” ဟုပြောခဲ့သည်။
Schmidt သည် အယ်လိခ်ပရော့ဗ် မော်စကိုဝန်ကြီးရုံးသို့ ပြောင်းသွားပြီးနောက် Kogalym လုပ်ငန်းစီမံကိန်း တွင် ဦးစီးဆောင်ရွက်ခဲ့သည်။
အယ်လိခ်ပရော့ဗ် ထိုဝန်ကြီးရုံးရောက်မှ Kogalym စီမံကိန်းထိန်းချုပ်မှုနှင့် သဘာဝဓာတ်ငွေ့ပိုင်ဆိုင်ခွင့် များဖြင့် Lukoil ကုမ္ပဏီကို နိုင်ငံပိုင်ဖြစ်လာအောင် ကူညီတည်ထောင်ခဲ့ သည်။
Lukoil ကုမ္ပဏီ၏ရှယ်ယာအနည်းအကျဉ်းကို နိုင်ငံတော်၏အတိုးများ သုညသို့ တဖြည်းဖြည်း လျော့ကျသွားပြီး နောက်ပိုင်း၁၉၉၃ ခုနှစ်တွင် အများပြည်သူသို့ထုတ်ရောင်းခဲ့သည်။
ထိုအချိန်မှစ၍ အယ်လိခ်ပရော့ဗ် သည် Lukoil ၏ဥက္ကဋ္ဌအဖြစ် ဆက်လက်တည်မြဲခဲ့သည်။
အလုပ်သမားတစ်သိန်းကျော်ခန့်ကို ခန့်အပ်ထားရင်း Exxon ကုမ္ပဏီကို ဒုတိယနေရာတွင် ထိန်းထားကာ ယနေ့ခေတ်တွင် Lukoil ကုမ္ပဏီသည် ကမ္ဘာ့အင်အား အကြီးဆုံးဓာတ်ဆီကုမ္ပဏီတစ်ခုဖြစ်လာသည်။
Lukoil ကုမ္ပဏီသည် အမေရိကန်ကုမ္ပဏီက လေ့လာဆည်းပူးသော ပထမဆုံး ရုရှားကုမ္ပဏီတစ်ခုဖြစ်သည်။
နိုဝင်ဘာ ၂၀၀၀ ခုနှစ်တွင် Lukoil သည် Getty Petroleum ဈေးကွက်နှင့် United State ရှိ ဓာတ်ဆီဆိုင်ပေါင်း ၁၃၀၀ တို့ကို လေ့လာခဲ့သည်။
အခြားရုရှားအာဏာပိုင် လူနည်းစုများကဲ့သို့ပင် အယ်လိခ်ပရော့ဗ် သည်လည်း မီဒီယာနှင့်ဘဏ်ကိစ္စများကို ပြောင်းရွှေ့ခဲ့သည်။
၂၀၀၇ မေလ ၄ ရက်နေ့ထုတ် ဗြိတိသျှနေ့စဉ်သတင်းစာက ထုတ်ပြန်သည်မှာ အယ်လိခ်ပရော့ဗ် သည် Tottenham Hotspur ဘောလုံးအသင်းကိုဝယ်ယူရန် စိတ်ဝင်စားနေသည်ဟု ဖော်ပြထားသည်။
သတင်းစာကဖော်ပြသည်မှာ အဝေးကွင်း၊အိမ်ကွင်းများတွင် အကောင်းဆုံးကစားနိုင်ခဲ့ပြီး ကမ္ဘာ တစ်လွှား ဂုဏ်သတင်းမွှေးသည့် လန်ဒန်အခြေစိုက် Tottenham အသင်းသည် အယ်လိခ်ပရော့ဗ် အဖို့ အင်မတန်ဆွဲဆောင်မှုရှိသည်ဟုဆိုသည်။
သို့သော်လည်း Premier League Football Club ၏ဥက္ကဋ္ဌဖြစ်သူ Daniel Levy သည် အသင်းကို လွှဲပြောင်း ပေးအပ်ဖို့ စိတ်ကူးမရှိဟု ယုံကြည်ကြသည်။
Daniel Levy သည် သူလုပ်ငန်းဒါရိုက်တာအဖြစ် ဆောင်ရွက်နေပြီး ဆာ Alan Sugar ဆီမှ လွှဲယူခဲ့သော ENIC အဖွဲ့ဆီမှ ကလပ်၏ထင်ပေါ်ကျော်ကြားမှုများကို ပြန်လည်ရယူရာတွင် ဂုဏ်ပြုမှတ်တမ်းတင်ခံထားရသည်။